# Pla Endreça

Pla Endreça és un conjunt de mesures sobre seguretat i urbanisme proposades pel Partit Socialista de Catalunya durant el seu mandat a l'alcaldia de l'Ajuntament de Barcelona a mitjans de 2023.

## Desenvolupament

Està previst que el pla es desenvolupi en tres fases:
* De juliol a octubre del 2023 es dugueren a terme accions operatives immediates de neteja i manteniment de zones verdes i pavimentades, acompanyat d'una campanya de comunicació per informar la ciutadania i un augment de la presència de la Guàrdia Urbana al carrer per tenir més capacitat sancionadora.
* D'octubre del 2023 al març del 2024 es mantingueren accions a l'espai públic de la fase anterior i començà els tràmits per augmentar la capacitat sancionadora de l'Ordenança de convivència. En aquest període es creà l'Oficina del Pla Endreça per a la governança del pla i la gestió dels recursos.
* A partir del mes d'abril del 2024 es desplegaren diversos plans de manteniment integral a tota la ciutat, amb reforçament de la coordinació dels serveis i els agents implicats, i avaluació dels resultats.
El desplegament d'aquest pla de manteniment integral (PMI) inclouria 3.000 actuacions a l’espai públic de la ciutat repartides en 73 barris i que s'executaran fins a l'any 2028, renovant elements en places, carrers, parcs i jardins amb actuacions de manteniment o transformació. La dotació pressupostària seria de 435 milions d’euros, dels quals 180 es gestionarien directament des dels districtes.
El Pla Endreça disparà un 37% les denúncies i sancions per incivisme a Barcelona respecte al mateix període de l'any 2022, i la Guàrdia Urbana interposà 35.147 multes en els primers tres mesos de pla Endreça. Assolint la xifra l'estiu de 2023 de recaptació de fins a 2,6 milions d'euros, respecte als 2,1 recaptats l'any 2022, un increment del 21% de diferència.

## Crítiques

Entitats socials com Arrels Fundació criticaren el Pla Endreça perquè les diverses mesures restrictives i sancionadores generaren un increment de les dificultats diàries per a les persones que viuen al carrer, amb més sancions i vulneracions de drets. Arrels, una entitat que treballa amb persones sense llar, observà que la implementació del Pla comportà que la policia i els serveis de neteja desallotgessin freqüentment aquestes persones dels llocs on pernoctaven, sovint de manera abusiva i sense avisos previs, causant pèrdua de pertinences i estrès addicional.
A més de la intensificació de la presència policial, es registraren actes d'amenaça, maltractament i sancions per activitats com beure al carrer o tenir animals de companyia. Aquestes actuacions provocaren indignació i resignació entre les persones afectades. Els veïns també manifestaren preocupació i varen intentar ajudar en la mesura possible, però la situació es mantingué amb dificultats. La Sindicatura de Greuges de Barcelona també constatà aquesta situació i recomanà que les actuacions policials es restringissin adequadament per garantir la traçabilitat i transparència. Arrels denuncià que el Pla Endreça no tenia en compte les necessitats específiques de les persones sense llar i altres col·lectius vulnerables, centrant-se exclusivament en la neteja i l'ordre públic. Els moviments socials com el moviment en defensa del dret a l'habitatge digne també criticaren les mesures repressives i de criminalització de l'activisme del Pla Endreça.

## Referències

* ↑ «Nuevo modelo de gestión de las zonas de más afluencia turística de la ciudad | Pla Endreça» (en castellà). Ajuntament de Barcelona, 10-06-2024. [Consulta: 18 juny 2024].
* ↑ «Más inversión en el Pla Endreça, un proyecto de mandato» (en castellà). El Periódico - Noticias y última hora de Catalunya, España y el mundo, 30-10-2023. [Consulta: 18 juny 2024].
* ↑ «¡Con el Pla Endreça, nos ponemos manos a la obra! | Pla Endreça» (en castellà). Ajuntament de Barcelona, 26-07-2023. [Consulta: 18 juny 2024].
* ↑ «Pla Endreça | Limpieza y Residuos | Ajuntament de Barcelona» (en castellà). Ajuntament de Barcelona. [Consulta: 18 juny 2024].
* ↑ «Más inversión en el Pla Endreça, un proyecto de mandato | Energia Barcelona | Ayuntamiento de Barcelona» (en castellà). Ajuntament de Barcelona, 23-10-2023. [Consulta: 18 juny 2024].
* ↑ «El Pla Endreça de Collboni contempla diferents obres en l’espai públic de Sarrià-Sant Gervasi fins al 2028». Diari el Jardí de Sant Gervasi i Sarrià, 15-03-2024. [Consulta: 18 juny 2024].
* ↑ Redacció. «El Pla Endreça preveu 3.000 obres per tota Barcelona: consulta les millores al teu barri». Línia » El diari metropolità, 15-03-2024. [Consulta: 18 juny 2024].
* ↑ «Los 434 M del nuevo Pla Endreça en detalle: renovación de calles, parques y escaleras» (en castellà). Tot Barcelona, 10-11-2023. [Consulta: 18 juny 2024].
* ↑ Manzano, Jesús. «En què consisteix el Pla Endreça de l’Ajuntament de Barcelona? (1)». Andreuenc, 18-11-2023. [Consulta: 18 juny 2024].
* ↑ Merino Vives, Andreu. «El pla Endreça dispara un 37% les sancions per incivisme a Barcelona». El matí de Catalunya Ràdio, 11-01-2024. [Consulta: 18 juny 2024].
* 1 2 «El Pla Endreça: sancions més dures i estrès per a les persones que viuen al carrer». Arrels Fundació, 13-06-2024. [Consulta: 18 juny 2024].
* 1 2 «El Pla Endreça: sancions més dures i estrès per a les persones que viuen al carrer» (en catalan). Social.cat, 13-06-2024. [Consulta: 18 juny 2024].
* ↑ «Concentració Sorollosa contra el Pla Endreça». Assemblea de Vallcarca, 17-06-2024. [Consulta: 18 juny 2024].
* ↑ Bou, David. «El PSC incrementa la pressió sobre les famílies d'un assentament de barraques a Barcelona». Directa, 11-03-2024. [Consulta: 18 juny 2024].